এলাহাবাদী সুরখা (পেয়ারা)
এলাহাবাদী সুরখা বা এলাহাবাদ সেওয়াইয়া হল এক বিশেষ ধরনের আপেল-আকারের পেয়ারা, যার ভিতরে সাধারণ সাদা রঙের পরিবর্তে রসালো গভীর গোলাপী বর্ণ দেখা যায় এবং এর বাহ্যিক ত্বক আপেলের মত লাল। এর থেকেই ফলটির নাম "সুরখা" (যার অর্থ লাল) হয়েছে। এই পেয়ারা ভারতের অন্যান্য অঞ্চলে জন্মানো পেয়ারার তুলনায় অনন্য এবং ভিন্ন। এই ফলটি স্বাদে মিষ্টি, কয়েকটি বীজ সহ কড়া গন্ধযুক্ত এবং উভয় প্রান্তে সামান্য চাপা। গাছগুলি সতেজ, গম্বুজ আকারের এবং নিবিড়। এই পেয়ারা ভারতের উত্তর বলয়ের উত্তরপ্রদেশ রাজ্যের এলাহাবাদ অঞ্চলে চাষ করা হয়। প্রধানত এলাহাবাদের কৌশাম্বী ও কৌরীহর ২ জেলার অধীনে প্রায় ১০০০ হেক্টর জমিতে বর্তমানে এলাহাবাদী সুরখার চাষ হয়। এই ফলটি তার চিকিৎসাগত বৈশিষ্ট্যের জন্য পরিচিত, যেমন শীতের মরসুমে এই পেয়ারা অনেক রোগের উপশম করে।